〗༄༅། །དམ་ཚིག་གི་གནང་བཀག〖ＪＺ）〗崐༈༈〖ＭＴ２ＢＺ〗崐༄༅། །བླ་མ་རྣམས་ལ་ཕྱག་འཚལ་ལོ། །སྔགས་པ་ཐ་མལ་པ་ཤེས་རབ་དང་སྙིང་རྗེ་ཡང་ཆུང་ལ། ཏིང་ངེ་འཛིན་གྱི་རྩལ་ཡང་ཞན་པ་ལ་སོགས་པ། ཡོན་ཏན་ཁྱད་པར་ཅན་དང་མི་ལྡན་པ་ལ་སོགས་པ་རྣམས་ཀྱིས་བཀའ་ལ་བརྟེན་ནས་དྲག་པོའི་ལས་སྒྲུབ་པ་རྣམས། སྲོག་གཅོདཔའི་ཉེས་པར་འགྱུར་རམ་མི་འགྱུར་ཞེས་ཐེ་ཚོམ་ཟ་བ་རྣམས་ཀྱི་ཕྱིར། སྲོག་གཅོད་པ་ལ་སོགས་པའི་མི་དགེ་བའི་ལས་གྱི་རྒྱུ་རྐྱེན་འཚོགས་པའི་ཚད་བརྩི་བ་དང་། ཇི་ཙམ་གྱིས་དམ་ཚིག་དང་སྡོམ་པ་འཇིག་པའི་ཚད་བརྩི་བ་དང་། སྤྱིར་དགེ་སྟིག་གི་ལས་སུ་གྲགས་པ་སྒོ་གསུམ་གྱི་སྤྱོད་པར་གྱུར་པ་རྣམས་ལ། ཚད་ཡོངས་སུ་ཤེས་པ་དང་མི་ཤེས་པའི་དབང་གིས་དགེ་སྟིག་དུ་གྱུར་པ་ཙམ་མ་རྟོགས་(གཏོགས)པ། སྤྱོད་པའི་དངོས་པོ་ལ་རིས་སུ་ཆད་པ་མེད་དེ། རྒྱུ་རྐྱེན་ཚོགས་པ་ལས་གྲུབ་པ་ཙམ་མོ། །དེ་ཡང་འདི་ལྟར་མ་རིག་པས་ནོན་ཏེ། ལོག་པར་ལྟ་བའི་དབང་དུ་གྱུར་ཅིང་། ཐབས་མཁས་པས་མ་ཟིན་ན། སྒོ་གསུམ་གྱི་དགེ་བ་ཡང་རྣམ་པར་སྨིན་པ་མི་འདོད་པ་འབྱིན་པར་འགྱུར་ལ། ཡང་དག་པའི་ལྟ་བ་དང་ལྡན་ཞིང་ཐབས་མཁས་པས་ཟིན་ན་དངོས་གཞི་མི་དགེ་བ་ཡང་མི་འདོད་པའི་འབྲས་བུ་མི་འབྱིན་ཏོ། །ཞེས་བཀའ་ལས་གསུངས། དེ་ལ་རྣམ་པར་སྨིན་པ་འབྱིན་པར་ནུས་པའི་ལས་རྫོགས་པའི་ཚད་བརྩི་བ་ནི། ཡན་ལག་ལྔ་དང་ལྡན་པའི་ལས་གྱིས་རྫོགས་པར་གསུངས་ཏེ། ལྔ་གང་ཞེ་ན། འདི་ལྟར་བསམ་པ་དང་། སྦྱོར་བ་དང་། དངོས་གཞི་དང་། སེམས་པ་དང་མཇུག་གོདེ་ལ་འདི་ལྡར་སྲོག་གཅོད་པ་ལྟ་བུ་གཅིག་ལ། བསམ་པ་ནི་ཉོན་མོངས་པ་གང་གིས་འཕངས་ཀྱང་རུང་སྟེ། འདི་གསད་པར་བྱའོ་ཞེས་པའི་འཕེན་པའི་བསམ་པས་སོ། །སྦྱོར་བ་ནི་དེ་ནས་དུག་དང་མཚོན་ལ་སོགས་པས་གསོད་པའི་སྦྱོར་བ་རྩོམ་པའོ། །དངོས་གཞི་ནི་སྦྱོར་བ་དེས་མ་ནོར་བར་བསད་པའོ། །སེམས་པ་ནི་དེ་དག་གི་སྐབས་སུ་ཡང་བསད་པའི་བསམ་པ་རྒྱུན་ཆགས་པའོ། །མཇུག་ནི་འགྱོད་པ་མེད་ཅིང་རྗེས་སུ་ཡི་རང་བ་བྱེད་པའོ། །ཡན་ལག་དེ་ལས་ནི་རྫོགས་པར་འགྱུར་ལ། ཞེ་སྡང་གིས་ནི་མཐར་མ་ཕྱིན་ནོ། །ཞེས་འབྱུང་ངོ་། །དེ་ལས་སོ་སོར་ཐར་པའི་སྡོམ་པའི་སྐབས་སུ། ལས་དེ་ཡང་འདུ་ཤེས་སྤྱི་ཆེད་དུ་བྱས་ན་ཕམ་པར་མི་འགྱུར་ཀྱི། སྦོམ་པོ་ཙམ་དུ་འགྱུར་རོ། །སྦོམ་པོ་རྣམས་ཀྱང་གཞན་གྱི་ཆེད་དུ་བྱས་ན་ཉེས་བྱས་ཕྲ་མོར་འགྱུར་ཏེ། དེ་བས་ན་དེར་ཐབས་མཁས་པས་མ་གསུངས་ཀྱང་། གཞན་དོན་གྱི་འདུ་ཤེས་ཙམ་གྱིས་སྟིག་པ་རིམ་གྱིས་འགྲིབ་ཅིང་ཆ་ལས་གྲོལ་ལོ། །དེ་ཉིད་ལ་བྱང་ཆུབ་སེམས་དཔའི་སྡོམ་པའི་གཞུང་གིས། ཞེ་སྡང་ལ་སོགས་པ་ལས་ལོག་སྟེ། སྙིང་རྗེས་ཟིན་ན་རྣམ་པར་སྨིན་པ་ཞིག་ནས་ལྡོག་གོཞེའོ། །གསང་སྔགས་ཀྱི་ཚུལ་ལས་དྲག་པོའི་ལས་ཀྱིས་བསྒྲུབས་པ་ནི་ལུས་ཀྱི་ལས་སྲོག་གཅོད་པ་མ་ཡིན་ཏེ། གང་གི་ཕྱིར་ལུས་ཀྱི་སྲོག་གཅོད་པའི་དངོས་གཞི་དང་སྦྱོར་བ་གཉིས་ཀ་མི་ལྡན་པའི་ཕྱིར་ཏེ། །བདག་གི་ལུས་ཀྱིས་མ་བསད་པའི་ཕྱིར་དང་། དུག་དང་མཚོན་ལ་སོགས་པས་དངོས་སུ་གསོད་པའི་སྦྱོར་བ་མ་བྱས་པའི་ཕྱིར་རོ། །༈སྲོག་གཅོད་པའི་ཡན་ལག་དང་ཡང་མི་ལྡན་ཏེ། གཞན་ལ་གསོད་དུ་བཅོལ་བ་དང་། འཆི་བའི་ཕྱོགས་སུ་བཏང་བ་དང་ཡང་མི་ལྡན་པའི་ཕྱིར་རོ། །འོ(ན་)ཧོམ་དང་། ཕུར་པ། འཁོར་ལོ་ལ་སོགས་པ་དྲག་པོའི་སྦྱོར་བ་རྣམས་ཀྱང་གསོད་པའི་སྦྱོར་བ་མ་ཡིན་ནམ། ལྷ་དང་དམ་ཚིག་ཅན་རྣམས་ལ་ཕྲིན་ལས་བཅོལ་བ་ཡང་གཞན་ལ་གསོད་དུ་བཅོལ་བ་མ་ཡིན་ནམ་ཞེ་ན། དེ་ལ་གསད་པའི་སྦྱོར་བ་བྱས་པ་ཞེས་བྱ་བ་ལུས་ཀྱི་ལས་སུ་རྟོགས་(གཏོགས་)པ་དེ་ནི། མཚོན་དང་དུག་ལ་སོགས་པ་བདག་ཉིད་ཀྱིས་དངོས་སུ་གསོད་པའི་སྦྱོར་བ་སྟེ། རི་དྭགས་ལ་ཀི་སྦོད་པ་དང་བྱ་ལ་ཁྲ་སྦོད་པ་ལྟ་བུ་ཡང་མཚོན་ཆ་འཕངས་པ་དང་འདྲ་སྟེ་གསོད་པའི་སྦྱོར་བ་ཞེས་བྱའོ། །གཞན་ལ་གསོད་དུ་བཅོལ་བ་ཞེས་བྱ་བ་ནི། བདག་ཉིད་ཀྱིས་བསད་པའི་སྦྱོར་བ་བྱེད་པ་ལ་འཛེམ་པ་རྣམས་ཀྱིས། འགྲོ་བ་མིར་གྱུར་པ་གཞན་དག་ལ་ཚིག་གི་སྒོ་ནས་གསོད་པ་ལ་བཅུག་པ་སྟེ། འདི་ནི་འདོད་ཁ་(པ་)ཙམ་གྱི་དབང་དུ་གསུངས་པའོ། །དེ་བས་ན་ཧོམ་དང་ཕུར་པ་ལ་སོགས་པའི་སྒོ་ནས། དྲག་པོའི་ལས་སྒྲུབ་པའི་སྦྱོར་བ་འདི་ནི། རྒྱལ་བ་རྣམས་ཀྱི་ཕྱག་རྒྱའི་ཕྲིན་ལས་ཡིན་ཏེ། གང་ཟག་ཐ་མལ་རྣམས་ཀྱི་སྒོ་གསུམ་གྱི་ལས་ཀྱང་མ་ཡིན་ནོ། །དེ་ལྟར་ན་ཕྱག་རྒྱའི་འཕྲིན་ལས་ཡིན་པའི་བྱིན་རླབས་ཀྱིས། བདག་གི་རྒྱུད་ལ་སྒོ་གསུམ་གྱིས་ཉེས་པས་མི་གོས་པར་གྱུར་པ་དང་། ཕུར་པ་ལ་སོགས་པའི་རྫས་རྣམས། ཕྱག་རྒྱར་བྱིན་གྱིས་བརླབས་པས། སངས་རྒྱས་ཀྱི་འཕྲིན་ལས་ནུས་པ་དང་། བསྒྲུབ་བྱ་ལ་ཡང་ཡེ་ཤེས་ཀྱི་ཕྱག་རྒྱ་དེས་བཏབ་པའི་ཕྱིར་ཐར་པ་དང་། བདེ་འགྲོའི་ས་བོན་ཅན་དུ་འགྱུར་རོ། །དེ་ལ་བདག་ལ་ཕྱག་རྒྱས་བཏབ་པའི་བྱིན་གྱིས་བརླབས་ཀྱིས་བདག་གི་རྒྱུད་ལ། ལས་ངན་གྱི་བག་ཆགས་ཀྱིས་མི་གོས་པ་ཡང་བྱེ་བྲག་རྣམ་པ་གསུམ་སྟེ། སྔོན་གྱི་ལས་ངན་པ་ཟད་པར་གྱུར་པ་དང་། ད་ལྟ་བྱུང་བའི་ལས་ངན་པས་མི་གོས་པ་དང་། སེམས་པའི་སྟོབས་ཆེན་པོས་དངོས་གྲུབ་ཐོབ་ན་ལས་ཀྱི་རྣམ་སྨིན་ཉིད་ལྡོག་པར་ནུས་སོ། །དེ་ལ་སྔ་མའི་ལས་ཟད་པར་འགྱུར་བ་ནི། འདི་སྐད་དུ་རྣམ་པར་སྣང་མཛད་མངོན་པར་བྱང་ཆུབ་པའི་རྒྱུད་ལས། སྔགས་པས་ནམ་ཞིག་མཉམ་བཞག་ན། །སྲིད་པ་རབ་དུ་དགོད་པ་ནི། །ཐོག་མེད་དུས་ནས་མི་ཤེས་པས། །བསགས་པའི་ལས་དེ་ཀུན་ཟད་འགྱུར། །ཞེས་གསུངས་པ་ལྟ་བུའོ། །ད་ལྟའི་ལས་ཀྱིས་མི་གོས་པ་ནི། དེ་ཉིད་ལས། བླ་ན་མེད་པའི་བྱང་ཆུབ་སེམས། །སེམས་དེ་ནམ་ཞིག་སྒོམ་བྱེད་ན། །དེ་ཚེ་སྔགས་པ་རྣལ་འབྱོར་པ། །ཆུ་ཡི་པངྨ་ལྟ་བུར་ནི། །དགེ་དང་མི་དགེ་འབྲས་འབྱུང་བའི། །ལས་ཀྱིས་གོས་པར་མི་འགྱུར་ན། །འདིར་བདག་ཉིད་ནི་རྒྱལ་མཆོག་ཏུ། །འགྱུར་ན་སྨོས་ཀྱང་ཅི་ཞིག་དགོས། །ཞེས་གསུངས་པ་ལྟ་བུའོ། །རྣམ་པར་སྨིན་པ་ལྡོག་པ་ནི། དེ་ཉིད་ལས། རྣམ་པར་སྨིན་པ་འདི་ཉིད་ལ། །ལས་ཀྱིས་འབྲས་བུར་མྱོང་འགྱུར་བ། །གལ་ཏེ་དངོས་གྲུབ་ཐོབ་པ་ན། དེ་ཚེ་ལས་ཀྱང་ལྡོག་པར་འགྱུར་། །ཞེས་གསུངས་པ་ལྟ་བུའོ། །རྒྱལ་བའི་ཕྱག་རྒྱས་བཏབ་པའི་མཐུས། ལས་ངན་པས་མི་གོས་པ་ནི། ཟླ་གསང་ལས་ཀྱང་། རྡོ་རྗེ་སེམས་དཔའི་གནས་ལུགས་ན། །ངན་ཟོས་ངན་སྤྱོད་ཐམས་ཅད་ཀྱིས། །ཉེས་པས་གོས་པར་མི་འགྱུར་ཏེ། །རྣམ་སྨིན་ཕྱེ་མའི་སྦྱོར་བ་ཡིས། །དུག་ཅན་སྦྲུལ་ནི་བསད་པ་བཞིན། །ཞེས་གསུངས་ཏེ། དཔེར་ན་དུག་གི་གཉེན་པོར་གྱུར་པའི་སྨན་གྱི་ཕྱེ་མའི་སྦྱོར་བ་ལུས་ལ་བ{ས་པའི་མི་རྣམས་ལ། དུག་སྦྲུལ་དུག་ཅན་ཟེར། ནག་པོས་ཟིན་པར་གྱུར་ཡང་། གནོད་པ་མི་འབྱུང་གི། སྦྲུལ་ཉིད་འཆི་བར་འགྱུར་ཞེས་པའི་དོན་ཏོ། །དེ་དག་ནི་སྒོ་གསུམ་རྒྱལ་བའི་ཕྱག་རྒྱས་བཏབ་པ་རྣམས་ལ། ལས་མི་དགེ་བས་གོས་པར་མི་འགྱུར་བ་སྤྱིར་བསྟན་པར་ཟད་དེ། དྲག་པོའི་ལས་ཀྱིས་བསྒྲལ་བའི་ཞིང་རྣམས་བསྒྲལ་བ་ནི། ཉོན་མོངས་པ་ཞེ་སྡང་སྐྱེས་པ་ཡིན་ལ། དེ་འཕངས་པའི་གསད་པའི་ལས་ཀྱང་ཡིན་མོད་ཀྱི། དེ་ནི་ལས་མི་དགེ་བ་མ་ཡིན་གྱི། བསོད་ནམས་ཀྱི་ཚོགས་བསྐྱེད་པ་ཡིན་ལ། དེ་བཞིན་དུ་ཡུལ་ཁ་ཅིག་ལ་འདོད་ཆགས་སྐྱེས་པ་ཡང་ཇི་ལྟར་ཆགས་པ་ཆེར་སྐྱེས་པ་དེ་ལྟར་བསོད་ནམས་ཀྱི་ཚོགས་ཆེར་འཕེལ་བ་བཞིན(ཡིན)ནོ། །༈འདི་ལྟར་རྣམ་པར་སྣང་མཛད་སྒྱུ་འཕྲུལ་དྲྭ་བ་ལས། ཐར་པ་དང་བདེ་འགྲོའི་རྒྱུ་དམ་ཚིག་ཡིན་པར་བསྟན་ལ། དམ་ཚིག་གཟུང་ཞིང་སྲུང་བ་ཡང་ཆགས་སྡང་ཆེན་པོ་བསྐྱེད་པ་ཡིན་ལ། གལ་ཏེ་ཆགས་སྡང་དེ་ཡལ་བར་གྱུར་ན་དམ་ཚིག་དེ་ཡལ་བར་ཤོར་བ་ཡིན་ཏེ། འདི་སྐད་དུ། དཀོན་མཆོག་གསུམ་དང་བྱང་ཆུབ་སེམས་། །ལྷ་དང་བླ་མ་དེ་བཞིན་དེ། །རྡོ་རྗེ་སྤུན་རྣམས་བཀུར་སྟི་ཞིང་། །བླ་མ་དཀོན་མཆོག་གསུམ་ལ་སྡང་བ་ལ་བྱམས་པར་མི་བྱ་བ་དང་བླ་མ་དཀོན་མཆོག་གསུམ་ལ་ཆགས་པ་དང་མ་བྲལ་བ་ལ། །ནམ་ཡང་བྱ་བ་མ་ཡིན་ནོ། །ཞེས་གསུངས་ཏེ། འདིར་དཀོག་མཆོག་གསུམ་ལ་རྟག་ཏུ་ཤིན་ཏུ་ཆགས་པར་བྱ་སྟེ། དཀོན་མཆོག་གསུམ་ལ་སྡང་བ་རྣམས་ལ་ནི་ནམ་ཡང་བྱམས་པར་མི་བྱ་སྟེ། དེ་ལྟར་དཀོན་མཆོག་ལ་དམིགས་ཏེ་ཆགས་སྡང་གཉིས་བསྐྱེད་པར་བྱ་བ་ཡིན་པ་ལས། གལ་ཏེ་ཆགས་སྡང་ཡལ་ན་དམ་ཚིག་ཀྱང་ཡང་(སྤང)བ་ཡིན་ནོ། །དེ་བཞིན་དུ་བྱང་ཆུབ་ཀྱི་སེམས་དང་། རང་གི་ལྷ་དང་། སློབ་དཔོན་དང་རྡོ་རྗེ་སྤུན་རྣམས་ལ་ཤིན་དུ་ཆགས་པས་གཟུང་བར་བྱའི་བཏང་སྙོམས་སུ་ཡང་མི་བཞག་གོ། དེ་རྣམས་ལ་སྡང་བ་རྣམས་ལ་སྡང་སེམས་ཉིད་བསྐྱེད་ཀྱི་བྱམས་པར་མི་བྱའོ། །ཡུལ་དང་དཔང་པོ་འདི་ལྟ་བུ་ལ་ནི་ཆགས་སྡང་ནི་བསོད་ནམས་ཆེན་པོ་བསྐྱེད་པ་ཡིན་ལ། བླ་མ་དཀོན་མཆོག་གསུམ་ལ་མ་ཆགས་པ་དང་བསྟན་པའི་དགྲ་ལ་བྱམས་པ་ནི། །སྟིག་ཏོ་མི་དགེའི་ལས་ཡིན་ནོ། །གཞན་ཡང་དཀོན་མཆོག་གསུམ་ལ་གནོད་པར་བྱེད་པ་རྣམས་ལ་ནི་བྱམས་པར་བྱ་བ་ལྟ་ཞོག་གིབཏང་སྙོམས་སུ་ཡང་བཞག་དུ་མི་རུང་སྟེ། འདི་སྐད་དུ་ངན་སོང་སྦྱོང་བ་ལས། དཀོན་མཆོག་གསུམ་ལ་གནོད་བྱེད་ལ། །བཟོད་པ་དག་ཏུ་མི་བྱ་སྟེ། །དེ་ལྟར་སྐུ་དགྲ་བསྒྲལ་བ་བྱས་ན་རྣམ་སྣང་ཀུན་རིག་གིས། །གསུངས་པའི་དོན་ཀུན་གྲུབ་པར་འགྱུར། །ཞེས་གསུངས་ཏེ། ཡུལ་འདི་ལྟ་བུ་ལ་ཇི་ལྟར་མ་བཟོད་པ་དེ་ལྟར་སངས་རྒྱས་ཀྱི་དངོས་གྲུབ་ཏུ་འགྱུར་ཏེ། བཏང་སྙོམས་སུ་བཞག་ན། དམ་ཚིག་ཡལ་བའི་ཕྱིར་དངོས་གྲུབ་དུ་མི་འགྱུར་རོ། །༈གསང་སྔགས་ཀྱི་ཚུལ་ལས་སྟིག་པའི་ནང་ན་ཆེ་བ་མ་ཆགས་པའོ། །ཞེས་གསུངས་པ་ཡང་། རྩ་བ་བྱང་ཆུབ་སེམས་ལས་མ་ཆགས་པས། །དེའི་དབང་གིས་དཀོན་མཆོག་དང་། སློབ་དཔོན་ལ་སོགས་པ་ལ་ཡང་མ་ཆགས་ཏེ། ཕྱིར་དེ་ལ་སྡང་བར་བྱེད་པ་རྣམས་བསྒྲལ་བའི་ཞིང་ཁུད་པ་ཡིན་པར་གསུངས་ཏེ། འདི་སྐད་དུ། མ་རུངས་འདོད་ལ་མ་ཆགས་ཤིང་། །དམ་ཚིག་ལ་སྡང་དགྲ་དང་བགེགས། །ངོ་མཐོན་སྟོབས་ཀྱིས་བསྒྲལ་བར་བྱ། །ཞེས་གསུངས་པ་དེ་ལྟ་བུ་ཡིན་ནོ། །མདོ་སྡེ་ལས་ཀྱང་དམ་པའི་ཆོས་སྲུང་བའི་ཕྱིར། དགེ་བསྙེན་མཚོན་ཆ་ཐོགས་པ་ནི། །སྲོག་གཅོད་པའོ་ཞེས་ང་མི་སྨྲའོ། །ཞེས་གསུངས་ཏེ། འདི་ལྟ་བུ་ནི་དེ་དེ་བས་ཆེར་ལྷག་ཅིང་རགས་ཏེ། འདི་ནི་མདོ་སྡེ་ལས་དགེ་བསྙེན་ལ་སོགས་ཀྱིས་མཚོན་ཆས་དངོས་སུ་གསོད་པ་ཡིན་པར་གསུངས་ཏེ། ལས་ཡན་ལག་རྫོགས་པ་ཡིན་ཡང་། ཡན་ལག་དེ་དག་ཐམས་ཅད་འཕེལ་བར་བྱེད་པའི་བསམ་པ་ནི། དམ་པའི་ཆོས་སྲུང་བས་འཕངས་པ་ཡིན་ལ། དེའི་དགོངས་པ་ཡང་སེམས་ཅན་མང་པོ་ཡུན་དུ་བདེ་བའི་ཕྱིར་ཡིན་པས། ལྷག་པའི་བསམ་པ་དེའི་སྟོབས་ཙམ་གྱིས་ཟིན་པས། དགེ་བསྙེན་སྲོག་གཅོད་པ་སྤངས་པ་རྣམས་ཀྱིས་ཀྱང་ལས་འདི་བྱ་བར་གསུངས་ཏེ། སྲོག་གཅོད་པའི་ཁོངས་སུ་ཡང་མ་གསུངས་སོ། །མདོར་ན་འདི་ལྟར་འགྱུར་ཏེ། ཐེག་པ་ཆེན་པོ་སྤྱི་ལས་སེམས་ཅན་རྣམས་ཡུན་དུ་བདེ་བར་བྱ་བའི་ཕྱིར་དམ་པའི་ཆོས་སྲུང་བའི་བསམ་པས་འཕང་པའི་ལས་རྩུབ་མོ་རྣམས། རྣམ་སྨིན་ངན་པ་འབྱིན་པ་མ་ཡིན་ཏེ། སྒྲུབ་པར་འོས་པ་ཡིན་པ་དང་གཅིགགསང་སྔགས་ཀྱི་ཚུལ་ལས་སྒོ་གསུམ་རྒྱལ་བས་ཕྱག་རྒྱས་བཏབ་པ་རྣམས་ཀྱི་རྒྱུད་ལ། ལས་རྩུབ་མོའི་ཉེས་པས་མི་གོས་པ་སྤྱིར་བསྟན་པ་དང་གཉིས། དཀོན་མཆོག་ཁྱད་དུ་གསོད་ཅིང་སྡང་བ་རྣམས་ལ་སླར་ཇི་ལྟར་སྡང་བ་བསྐྱེད་ཅིང་མ་བཟོད་པ་དེ་ལྟ་དེ་ལྟར་དགེ་བའི་ལས་ཡིན་ཏེ། ཇི་ལྟར་བཟོད་པ་དེ་ལྟར་དམ་ཚིག་ཡལ་ཞིང་མི་དགེ་བ་ཡིན་པས། དེ་ལྟར་གཏན་ཚིགས་རྣམ་པ་གསུམ་གྱིས་དྲག་པོའི་ལས་ལ། དང་པོ་གསད་པའི་བསམ་པ་ཡང་ཡོད། བར་དུ་གསད་པའི་སེམས་རྒྱུན་ཆགས་ཀྱང་ཡོད་ན། སྟིག་ཏོ་མི་དགེ་བའི་ལས་སུ་མ་བསྒྲང་ངོ་། །ཞེས་བྱ་བའི་དོན་བསྟན་པ་ཡིན་ནོ། །མཇུག་གི་ལས་ནི་འདི་ལ་མེད་དེ། མཇུག་ཞེས་བྱ་བ་ནི་སྟིག་པའི་ལས་ལ་བྱས་པ་ལེགས་སོ་ཞེས་རྗེས་སུ་མཐུན་པར་བྱེད་པ་ནི་སྟིག་པའི་ལས་ཁ་ཚང་བར་བྱེད་པ་ཡིན་ལ། བྱས་པ་མ་ལེགས་སོ་ཞེས་འགྱོད་པ་ནི་འགྲིབ་པར་བྱེད་པ་སྟེ། དགེ་བའི་ལས་ལ་ཡང་དེ་བཞིན་ནོ། །དེ་བས་ན་འདིར་ནི་སྒྲུབ་པར་འོས་པའི་ལས་འདི་ཉིད་ཡིན་པས། བདག་གིས་བསྟན་པ་སྲུང་བའི་ཕྱིར། གདུག་པ་ཅན་བཏུལ་བ་ལེགས་སོ་ཞེས་མཐུན་པར་བྱེད་པ་ཉིད་དགེ་བ་འཕེལ་བར་བྱེད་པ་ཡིན་ནོ། །གལ་ཏེ་འགྱོད་པར་གྱུར་ན་ནི་དེ་ཉིད་སྟིག་པའི་གྲོགས་པོ་ཡིན་པས། དེ་བས་ན་དྲག་པོའི་ལས་ལ་འཇུག་གི་ཉེས་པ་ནི་གཞི་ནས་མེད་དོ། །༈ད་ནི་སྦྱོར་བ་ལ་ཉེས་པ་མེད་པར་བསྟན་ཏེ། དེ་ལ་དྲག་ཤུལ་གྱི་སྦྱོར་བར་གྱུར་པ་ཡེ་ཤེས་ཀྱི་ལྷ་ཚར་གཅད་པ་མན་ཆད་ནས་དགྲ་བགེགས་གདུག་པ་ཚར་གཅད་པ་ཡན་ཆད་གང་ཡང་རུང་སྟེ། དེ་དག་ཐམས་ཅད་ནི་སངས་རྒྱས་ཀྱི་ཕྱག་རྒྱའི་ལས་ཀྱིས། སངས་རྒྱས་ཀྱི་མཛད་པ་སྒྲུབ་པ་ཡིན་ཏེ། གང་ཟག་ཐ་མལ་པའི་སྒོ་གསུམ་གྱི་ལས་གྱི་སྦྱོར་བ་མ་ཡིན་ནོ། །དེ་བས་ན་འདི་ལ་ཉེས་པ་ནི་མེད་དོ། །དེ་ཡང་རྣམ་པར་སྣང་མཛད་སྒྱུ་འཕྲུལ་དྲྭ་བ་ལས། ཚར་གཅོད་གྱིས་ཕྱག་རྒྱར་གྱུར་པ། རྡོ་རྗེ་ལྕགས་ཀྱུ་འགུགས་པ་དང་། དེ་བཞིན་ཞགས་པས་བཅིང་པ་དང་། ཁུ་ཚུར་གྱིས་གཟུང་བ་དང་། རྡོ་རྗེ་ནག་མོ་ཞེས་བྱ་བ་བའི་སྟིག་མཛུབ་འབར་བས་བསྟིགས་པ་དང་། རྡོ་རྗེ་ཕུར་བུས་གདབ་པ་དང་། རྡོ་རྗེ་ཐོ་བས་བརྡུང་བ་ལྟ་བུ་ཚར་གཅོད་པའི་ཕྱག་རྒྱ་འདི་རྣམས་སངས་རྒྱས་ཀུན་ཀྱི་དམ་ཚིག་གི་ཕྱག་རྒྱ་ཡིན་པའི་ཕྱིར། མཚུངས་པ་མེད་པའི་ལས་བྱེད་པར་སུངས་ཏེ། འདི་སྐད་དུ། རྡོ་རྗེ་ལྕགས་ཀྱུ་འགུགས་པ་ཆེ། །རྡོ་རྗེ་ཞགས་པས་རབ་འཆིང་བྱེད། །རྡོ་རྗེ་ཁུ་ཚུར་གཟི་བརྗིད་ཆེ། །རྡོ་རྗེ་ནག་མོ་ཆེར་འབར་བ། །ལྷ་རྣམས་ཀུན་ལ་འཇིགས་པར་བསྐྱེད་། །རྡོ་རྗེ་ཕུར་བུ་རྣམ་འགྲིལ་བྱེད། །རྡོ་རྗེ་ཐོ་བ་བརྡུང་བ་ཆེ། །ཕྱག་རྒྱ་རྣམ་པ་སྣ་ཚོགས་འདི། །བསམ་ནས་ལས་ལ་སྦྱར་བ་ནི། །དམ་ཚིག་རྒྱལ་བས་གསུངས་པའི་ཕྱིར། །མཚུངས་པ་མེད་པའི་ལས་བྱེད་དོ། །ཞེས་གསུངས་པ་ལྟ་བུ་ཡིན་ཏེ། ཕྱག་རྒྱའི་སྦྱོར་བ་འདི་ལྟ་བུ་ནི། སངས་རྒྱས་ཀྱི་མཛད་པ་ཡིན་པའི་ཕྱིར། གང་ཟག་ཐ་མལ་པའི་གསད་པའི་སྦྱོར་བའི་ཁོངས་སུ་ཆུད་པ་མ་ཡིན་ནོ། །༈ད་ནི་ཡེ་ཤེས་ཀྱི་ལྷ་དང་དམ་ཚིག་ཅན་རྣམས་ལ་ཐུག་དམ་བ{ལ་བ་ནི། སྲོག་གཅོད་པའི་ཡག་ལག་དུ་འགྱུར་བ་གཞན་ལ་གསོད་པ་བཅོལ་བ་ཞེས་བྱ་བ་མ་ཡིན་པར་བསྟན་ཏེ། ལུས་ཀྱི་ལས་སུ་རྟོགས་(གཏོགས་)པ་གཞན་ལ་བཅོལ་བ་ཞེས་བྱ་བ་ནི་གོང་དུ་སྨྲོས་པ་ལྟ་བས་དབང་ཙམ་ཡིན་ལ། ལྷ་དང་དམ་ཚིག་ཅན་ཐུགས་དམ་བསྐུལ་བ་ནི། འདི་ལྟར་སྔོན་སངས་རྒྱས་འཇིག་རྟ